ทุกๆเดือนของการมีประจำเดือนช่วง 1-2 วันแรก จะมีอาการปวดท้องมากๆ ทำให้หลายๆครั้งกินยาเกินขนาด ยาที่กินจะเป็นพอนสแตน500 ซึ่งกินวันละ 4-5 เม็ดล่าสุดรู้สึกว่าท้องน้อยและอวัยวะเพศเกร็งหดเหมือนเป็นตะคริวทำให้รู้สึกเจ็บเป็นช่วงๆ ไม่แน่ใจว่าเป็นเพราะอะไรหรือเป็นที่ตัวยา เพราะเพิ่งเปลี่ยนมากินไอโบรเฟน 600 เนื่องจากกินยาพอนแสตน 500 แล้วมีอาการอ้วกยาออกมาทุกครั้ง
สวัสดีค่ะ อาการปวดประจำเดือนนั้นเป็นอาการที่พบได้เป็นปกติในช่วงมีประจำเดือน จากการบีบตัวของมดลูก มักเกิดในช่วง 1-2 วันแรกของรอบเดือน หลังจากนั้นจะต้องหายเป็นปกติ ไม่มีปวดอีกระหว่างเดือน ในแต่ละรอบเดือนไม่ได้ปวดมากขึ้นหากมีอาการปวดมาก แม้จะกินยาแก้อักเสบที่ไม่ใช่สเตียรอยด์เช่น ไอบูโพรเฟนหรือพอนสแตนดังกล่าวมาแล้วไม่ทุเลา ร่วมกับปวดมากขึ้นเรื่อยๆในแต่ละรอบเดือนอาจมีสาเหตุอื่นๆเช่นเยื่อบุโพรงมดลูกเจริญผิดที่ ช็อกโกแลตซีสต์ เนื้องอกมดลูก อวัยวะภายในอุ้งเชิงกรานอักเสบ ซึ่งควรรีบไปพบแพทย์เพื่อตรวจเพิ่มเติมการรับประทานยาแก้ปวด สามารถเลือกยาตัวใดในกลุ่มยาต้านการอักเสบที่ไม่ใช่สเตียรอยด์ได้ หากกินพอนสแตนแล้วคลื่นไส้เยอะ อาจจะลองเปลี่ยนเป็นไอบูโพรเฟนดังกล่าวมาได้เช่นกัน แต่อย่างไรก็ตามอาการคลื่นไส้ อาจเป็นอาการหนึ่งของการปวดประจำเดือนได้อยู่แล้ว